En 55-årig mand fra Langå er tirsdag ved Retten i Randers blev idømt to års fængsel og frakendelse af førerretten i ti år for at have forårsaget en færdselsulykke, der kostede en 14-årig pige livet.

Uheldet skete om eftermiddagen den 21. april i år, hvor den 14-årige pige kom cyklende ved rundkørslen på Gydevej/Ulstrupvej i Langå.

Læs også Pædofilisag: Flere sigtelser for Facebook-delinger på vej

Her blev hun ramt af den 55-åriges bil, der med høj fart kørte frem for ubetinget vigepligt.

Sammenstødet var så voldsomt, at den 14-årige pige kort efter blev erklæret død på stedet.

Den 55-årige mand forsøgte at flygte fra uheldet, men blev tilbageholdt af flere vidner.

Kørte over 100 km/t

Den 55-årige mand blev dømt efter anklageskriftet, hvor han var tiltalt for uagtsomt manddrab under særligt skærpende omstændigheder, da de efterfølgende undersøgelser har vist, at manden havde en promille på to, kørte med mindst 102 km/t, hvor han måtte køre 50 km/t, ikke overholdt sin ubetingede vigepligt og kørte bil, på trods af at han var administrativt frakendt førerretten.

Manden blev desuden også dømt for at flygte fra stedet.

Læs også 55-årig fængslet efter dødsulykke i Langå

- Det er en alvorlig sag at køre bil med så høj hastighed og høj promille i blodet, og i denne sag fik det fatale konsekvenser. Det er en dybt tragisk sag for alle parter, og jeg er godt tilfreds med, at der nu er faldet dom, siger anklager fra Østjyllands Politi, Jeanni Andreeva, i en pressemeddelelse.

Den 55-årige mand udbad sig betænkningstid i forholdt til eventuel anke.

Han blev fængslet efter dommen og sidder altså fortsat varetægtsfængslet.